తెలంగాణలో మహిళా తహసీల్దార్ దారుణహత్య WATCH LIVE TV
రెండో వన్డేలో భారత్ ‘ఊహించని’ విజయం..!
శ్రీలంకతో పల్లెకలె వేదికగా గురువారం జరిగిన రెండో వన్డేలో భారత్ ఊహించని విజయాన్ని అందుకుంది.
TNN | Updated:
Aug 24, 2017, 11:50PM IST
శ్రీలంకతో పల్లెకలె వేదికగా గురువారం జరిగిన రెండో వన్డేలో భారత్ ఊహించని విజయాన్ని అందుకుంది. వర్షం కారణంగా 47 ఓవర్లకి కుదించిన మ్యాచ్&zwnj;లో భువనేశ్వర్ కుమార్ (53 నాటౌట్: 80 బంతుల్లో 4x4, 1x6), మహేంద్రసింగ్ ధోని (45 నాటౌట్: 68 బంతుల్లో 1x4) వీరోచిత ఇన్నింగ్స్ ఆడటంతో భారత్ 3 వికెట్ల తేడాతో గెలుపొందింది. 231 పరుగుల లక్ష్య ఛేదనలో శ్రీలంక బౌలర్ ధనంజయ (6/54) ధాటికి ఒకానొక దశలో 131/7తో ఓటమి అంచున నిలిచిన జట్టుని ఈ జోడి పట్టు వదలకుండా పోరాడి విజయతీరాలకు చేర్చింది. ఈ జోడి ఎనిమిదో వికెట్&zwnj;కి 135 బంతుల్లో ఏకంగా 100 పరుగుల అజేయ భాగస్వామ్యం నెలకొల్పడంతో లక్ష్యాన్ని భారత్ 44.2 ఓవర్లలో 231/7తో ఛేదించింది. అంతకముందు ఓపెనర్లు రోహిత్ శర్మ (54), శిఖర్ ధావన్ (49) తొలి వికెట్&zwnj;కి 109 పరుగుల భాగస్వామ్యం నెలకొల్పినా.. మధ్య ఓవర్లలో భారత్ అనూహ్యంగా తడబడింది. వరుస ఓవర్లలో కేదార్ జాదవ్ (1), విరాట్ కోహ్లి (4), లోకేశ్ రాహుల్ (4), హార్దిక్ పాండ్య (0) పెవిలియన్ చేరిపోగా.. అక్షర్ పటేల్ (6) నిరాశపరిచాడు. దీంతో జట్టు గెలిపించే బాధ్యతను తీసుకున్న ధోనీ.. భువనేశ్వర్ సహకారంతో మ్యాచ్&zwnj;ని ముగించాడు.
అంతకముందు బౌలర్ జస్&zwnj;ప్రీత్ బుమ్రా (4/43) ధాటికి తొలుత బ్యాటింగ్ చేసిన శ్రీలంక నిర్ణీత 50 ఓవర్లలో 8 వికెట్ల నష్టానికి 236 పరుగులకే పరిమితమైంది. ఆ జట్టులో సిరివర్దన (58: 58 బంతుల్లో 2x4, 1x6) మాత్రమే అర్ధ శతకంతో చెప్పుకోదగ్గ స్కోరు చేశాడు. శ్రీలంక గడ్డపై వరుసగా ఐదో సారి టాస్ గెలిచిన భారత కెప్టెన్ కోహ్లి.. తొలుత లంకేయుల్ని బ్యాటింగ్&zwnj;కు ఆహ్వానించాడు. ఓపెనర్ డిక్వెల్లా (31: 24 బంతుల్లో 3x4, 2x6) ఆదిలోనే దూకుడుగా ఆడుతూ భారత బౌలర్ల లయని దెబ్బతీసేందుకు ప్రయత్నించాడు. అయితే.. జట్టు స్కోరు 41 వద్ద బుమ్రా అతడ్ని పెవిలియన్&zwnj;కి పంపగా.. అనంతరం వచ్చిన కుశాల్ మెండిస్ (19), మరో ఓపెనర్ గుణతిలక (19) చాహల్ బౌలింగ్&zwnj;లో ఔటైపోయారు. ఈ దశలో కెప్టెన్ ఉపుల్ తరంగ (9) కూడా పేలవ షాట్&zwnj; ఆడి వికెట్ చేజార్చుకోవడంతో శ్రీలంక 99/4తో కష్టాల్లో పడింది. కానీ.. మిడిల్ ఓవర్లలో సిరివర్దనె, కపుగెదర (40: 61 బంతుల్లో 2x4) నిలకడగా ఆడి సొంతగడ్డపై ఆ జట్టు పరువు నిలిపారు. చివర్లో వీరిద్దరితో పాటు.. ధనంజయ(9)ని బుమ్రా వరుస ఓవర్లలో పెవిలియన్&zwnj;కి పంపడంతో శ్రీలంక 236 పరుగులకే పరిమితమైంది. భారత బౌలర్లలో బుమ్రాతో పాటు చాహల్ రెండు వికెట్లు, హార్దిక్ పాండ్య, అక్షర్ పటేల్ చెరో వికెట్ తీశారు. శ్రీలంక ఇన్నింగ్స్ అనంతరం వర్షం కారణంగా అరగంట ఆట వేస్ట్ అవడంతో అంపైర్లు మ్యాచ్&zwnj;ని 47 ఓవర్లకి కుదించి లక్ష్యాన్ని 231గా నిర్ణయించారు.